Chcete pracovať z domova, avšak stále byť súčasťou všetkých dôležitých schôdzok či mať prístup k najnovším klebetám v kuchynke? Máme pre vás riešenie!
Kalifornská spoločnosť Double Robotics vyvinula teleprezenčného robota. Jedná sa o Segway s tabletom, ovládaným mobilným telefónom. Užívateľ sa tak môže voľne pohybovať po kancelárii a rozprávať sa s kolegami a zákazníkmi. Znie to ako žart? No, nie je tomu tak. Spoločnosťou, ktorá už implementovala vynález je švédska reklamná agentúra DDB Stokholm, ktorá zakúpila robota, keď sa jeden z jej zamestnancov presťahoval do Hongkongu. Pre firmy s pracovníkmi vo všetkých kútoch sveta predstavuje tento vynález obrovský potenciál, najmä v momentoch, keď je potrebné rýchlo zostaviť ten najlepší tím.